Celebrul cântăreț George Nicolescu a murit. Anunțul a fost făcut de Andrei Păunescu, pe contul lui de Facebook, cu acordul familiei regretatului artist. Solistul de muzică ușoară care s-a născut orb a devenit cunoscut datorită șlagărului "Eternitate".
"S-a stins GEORGE NICOLESCU. Familia rămasă aici mi-a permis să vă dau vestea. Abia împlinise 74 de ani pe 12 martie. "Viața noastră unde e, viața noastră ce-ați făcut cu ea?", a scris fiul lui Păunescu pe rețelele sociale, alături de o imagine alb negru cu artistul pe scenă.
A murit George Nicolescu, cântărețul orb, celebru pentru șlagărul "Eternitate"
George Nicolescu s-a stins din viață la doar câteva săptămâni după ce și-a sărbătorit ziua de naștere. Cântărețul care s-a născut orb împlinise 74 de ani pe data de 12 martie 2024.
Și alți colegi de breaslă au reacționat la vestea că acesta a trecut în neființă.
"S-a stins din viata George Nicolescu... Vocea de aur care a lansat celebrul cantec "Eternitate", de George Grigoriu. Drum lin catre stele, în eternitate, George!", a notat și Ionel Tudor.
Debutul lui George Nicolescu a avut loc în 1972, odată cu lansarea piesei pentru care este amintit și astăzi. Era căsătorit de 50 de ani cu soția lui, Georgeta și au avut împreună doi copii, stabiliți în Spania.
"Chiar dacă nu am văzut-o niciodată, știu că este cea mai frumoasă femei", spuna regretatul artist în urmă cu mai mulți ani despre cea alături de care a împărțit viața timp de jumătate de secol.
În anul 2000, George Nicolescu a avut un accident vascular în urma căruia putea să rămână cu urmări foarte grave. Cu toate acestea, el a reușit să treacă peste piatra de încercare.
Selena Gomez, ipostaza provocatoare care a pus pe jar imaginația fanilor. Ce s-a întâmplat cu poza la scurt timp| GALERI...